Grorud senter

Grorud senter, og kalt Grorud Torg, er et kjøpesenter på Grorud i Oslo. 
Planene for senteret ble utarbeidet av arkitekt Harald Klem i 1960. Anlegget besto av fire bygninger plassert rundt et åpent torg. Det såkalte fotgjengertorget skulle omgis av en tolvetasjes høyblokk i vest, møtelokaler i to etasjer i nord, bebyggelse på fire etasjer i øst og tre etasjer i sør. 

Landskapsarkitektene Grindaker og Gabrielsen utformet planen for hvordan torget skulle opparbeides. Da Ammerudplanen kom i 1962, var Grorud senter tenkt som forretningssenter for boligstrøket på Ammerud. Selv om torget i ettertid er bygget inn, er deler av senteret godt bevart, og noen av de opprinnelige butikkene ligger her fortsatt.

Referanser

Eksterne lenker 
 Offisielt nettsted

Kjøpesentre i Oslo
Bydel Grorud
Grorud
Byggverk fullført i 1964
Byggverk fullført i 1999